Luiz Adriano

pisi|Luiz Adriano 2011. aastal Ukraina superkarikaga
Luiz Adriano de Souza da Silva (sündinud 12. aprillil 1987 Porto Alegres) on Brasiilia jalgpallur, kes mängib ründajana Brasiilia kõrgliigaklubis Vitória.

Ta alustas klubikarjääri kodulinnaklubis Internacional. Ta debüteeris klubi meeskonnas Brasiilia kõrgliigas 2006. aastal. Sama aasta klubide maailmameistrivõistluste poolfinaalis lõi ta värava Egiptuse klubi Al Ahly vastu. Finaalis alistas Internacional Hispaania suurklubi Barcelona.

2007. aasta märtsis siirdus ta kolme miljoni euro eest Ukraina kõrgliiga klubisse Donetski Šahtar. Ta mängis seal kokku üheksal hooajal ning tuli klubiga kuus korda Ukraina meistriks, lisaks võitis ta neli Ukraina karikat ja viis superkarikat. Hooajal 2013–14 lõi ta Ukraina kõrgliigas 20 väravat, millega oli sel hooajal liiga suurim väravakütt. UEFA Meistrite Liiga hooajal 2014–2015 lõi ta kokku üheksa väravat, millest kõik alagrupiturniiril.

2015. aasta juulis sõlmis ta viieaatase lepingu Itaalia kõrgliiga klubiga AC Milan. Üleminekusumma oli kaheksa miljonit eurot. Esimesel hooajal lõi ta Milani meeskonnas kokku kuus väravat, kuid järgmisel hooajal ta klubis enam piisavalt mänguaega ei saanud. 2017. aasta jaanuaris suundus ta Venemaa kõrgliiga klubisse Moskva Spartak. Hooajal 2016–17 tuli ta Spartakiga Venemaa meistriks. 2017. aastal võideti Venemaa superkarikas, mille finaalmängus Moskva Lokomotivi vastu lõi Luiz Adriano ühe kahest Spartaki väravat.

2019. aasta juulis naasis ta Brasiilia kõrgliigasse, sõlmides nelja-aastase lepingu Palmeirasega."Palmeiras acerta contratação de Luiz Adriano e chega a cinco centroavantes no elenco". 30.7.2019. Vaadatud 14.8.2019 Aastatel 2020 ja 2021 võitis ta Palmeirasega Lõuna-Ameerika klubide meistrisarja Copa Libertadorese.

4. veebruaril 2022 sõlmis ta poole teise aasta pikkuse lepingu Türgi kõrgliigaklubiga Antalyaspor. Aasta hiljem naasis ta oma esimesse koduklubisse Internacional. 2024. aasta märtsis sõlmis ta üheaastase lepingu Vitóriaga.Luiz Adriano - Player profile. transfermarkt.com. Vaadatud 15.4.2024

Aastatel 2014–2015 pidas Luiz Adriano Brasiilia jalgpallikoondises neli kohtumist.

 Saavutused 
Internacional
Klubide maailmameistrivõistlused: 2006
Donetski Šahtar
Ukraina Premjer-Liga (6): 2007–08, 2009–10, 2010–11, 2011–12, 2012–13, 2013–14
Ukraina karikas (4): 2007–08, 2010–11, 2011–12, 2012–13
Ukraina superkarikas (5): 2008, 2010, 2012, 2013, 2014
UEFA karikas: 2008–09
Milan
Supercoppa Italiana: 2016
Moskva Spartak
Venemaa Premjer Liga: 2016–17
Palmeiras
Campeonato Paulista: 2020
Copa do Brasil: 2020
Copa Libertadores: 2020, 2021

 Viited 

 Välislingid 

Kategooria:Brasiilia jalgpallurid
Kategooria:Sport Club Internacionali mängijad
Kategooria:Donetski Šahtari mängijad
Kategooria:AC Milani mängijad
Kategooria:Moskva Spartaki jalgpallurid
Kategooria:Sociedade Esportiva Palmeirase mängijad
Kategooria:Esporte Clube Vitória mängijad
Kategooria:Campeonato Brasileiro Série A mängijad
Kategooria:Serie A mängijad
Kategooria:Süper Ligi mängijad
Kategooria:Sündinud 1987